钦定古今图书集成/明伦汇编/官常典/第608卷 > 明
## 钦定古今图书集成/明伦汇编/官常典/第608卷 > 明

明设提学官，隶按察司。

按《明会典》：“提学官，每省各一员，或副使，或佥事，无定
衔。”

### 英宗正统元年始请敕专一提督学校

按《明会典》。“正统元年奏准，各处添设按察司副使或
佥事一员。南北直隶监察御史各一员。请敕专一提
督学校。”

按《大政纪》：正统二年，始设提学宪臣。南京户部尚书
黄福建白，“人才出学校，必设监司提督巡视。下部议。
南、北直隶御史各一员，各省按察副使或佥事各一
员，专敕责成，不许巡按御史侵越。”〈按明会典作元年此作三年未知孰

讹姑附于此

### 代宗景泰元年罢提学官

按《明会典》：“景泰元年，革罢提学风宪官，听巡按御史、
各司府州县官提督考察。又令按察司分巡各道副
使、佥事，照依提学官先奉敕书事理提督，两直隶御
史提督。”

### 英宗天顺六年敕谕天下提督学校等官

按《名山》藏天顺六年敕谕天下提督学校监察御史
等官陈政等：“朕惟自古帝王率以兴贤育才为首务，
学校废兴，人才之盛衰，治道之隆替系焉。曩嗣位之
初，爰简学行老成之士，授以宪职，俾专学政，行之十
馀年，厥有成效。景泰中罢去，而废坏日甚。今复行旧
典，命尔等往，尔其钦哉。夫是一方表率也，率人必先”
正己。其务端轨范，严条约，公劝惩，俾崇于正，学迪于
道。

### 武宗正德十年给提督学政关防又都司卫所令分巡官考校行提学官知会

按《明会典》：“正德十年，给各按察司提督学校官关防。
又令口外卫学并都司卫所土官学，离本布政司窎
远，提督官不能岁历者，许各道分巡官岁加考校，行
提学官知会。”

### 世宗嘉靖二十九年令简择督学官

按《大政纪》：嘉靖二十九年闰六月，简督学官。给事中
杨允绳上言：“祖宗取士，以经术为重，匪徒以绘句饰
章，校长一日也。迩来士子但逞浮靡之辞，不修实行。
下者狙狯恣睢，干谒假托，皆缘督学官尚文艺而轻
行检也。乞敕铨曹慎选督学官，用端士习。”帝曰：“督学
官实士子表率，今后慎选行谊端方者，以充其任，勿”
得徒尚《艺文》，循资滥擢。

### 神宗万历二年令各省提学官缺吏礼二部会同选择

按《明会典》，“凡两直隶提学御史缺，吏部会同礼部、都
察院推补。其各省提学副使、佥事，吏部题补。”万历二
年令：“今后各省提学官缺，吏部会同礼部，务选年力
精壮，学行著闻者，久任责成。若未经岁考科举事完，
不许辄便陞转。其才力不称者，即调处罢黜。”

万历十一年。令各省直提学官。照旧全管考校。惟甘
肃宣大辽东仍属各巡按。广东琼州仍属兵备兼管
按《明会典》云云。

### 皇清

国朝外官

《大清会典》：“提学道，每省各一员，或副使，或佥事，无定。”

衔。其直隶、江南、浙江提督学政，详见《翰林院》。